Z leti se maščobne blazinice, ki ščitijo petno kost, obrabijo. Kost je bolj izpostavljena vertikalni obremenitvi in se brani z rastjo osteofita v smeri obremenitve.  Velikokrat se trn v peti povezuje tudi z vnetjem tetive plantarnega loka, vendar pri tem ni čisto jasno kaj je vzrok in kaj posledica. Bolečina, ki je prisotna kadar nas pesti trn v peti, je sicer vedno posledica vnetja mehkih tkiv v okolici petnice.. Trn v peti je tako lahko prisoten že več let, bolečina pa se pojavi, ko pride do vnetja mehkih tkiv.